stanford-oval/wikipedia huggingface dataset:
Dick Garmaker

| Dick Garmaker |
| --- | --- |
 Garmaker Lakers-vuosinaan.
Henkilötiedot
Koko nimi:  Richard Eugene ”Dick” Garmaker
Syntynyt: 29. lokakuuta 1932 Hibbing, Minnesota, Yhdysvallat
Kuollut: 13. kesäkuuta 2020 (87 vuotta)
Kansalaisuus:   Yhdysvallat
Koripalloilija
Pelipaikka:  Pelintekijä / Heittävä takamies
Pituus:  190 cm
Paino:  90 kg
NBA-varaus:  alueellinen varaus 1955 (Minneapolis Lakers)
Pelaajaura
Yliopistojoukkueet
1953–1955:  Minnesotan yliopisto
Seurajoukkueet
1955–1960 1960–1961:  Minneapolis Lakers New York Knicks
Richard Eugene ”Dick” Garmaker (29. lokakuuta 1932 Hibbing, Minnesota – 13. kesäkuuta 2020) oli yhdysvaltalainen koripalloilija.
Garmaker syntyi Minnesotan Hibbingissä ja valmistui Minnesotan yliopistosta. Hänet varattiin NBA:han kahdesti, vuoden 1954 yhdeksännellä kierroksella ja 1955 Minneapolis Lakersin alueellisena varauksena. Garmaker pelasi NBA:ssa vuosina 1955–1961 joukkueinaan Lakers ja viimeisen puolentoista kauden ajan New York Knicks. Hän pelasi ammattilaisuransa aikana neljässä NBA:n tähdistöottelussa, ja vuonna 1957 hänet valittiin sarjan kakkostähdistöjoukkueeseen. Garmaker kuoli 87-vuotiaana 13. kesäkuuta 2020.
Aiheesta muualla

Kuvia tai muita tiedostoja aiheesta Dick Garmaker Wikimedia Commonsissa
Diamond Jenness

Diamond Jenness suunnilleen vuonna 1950.
Diamond Jenness (10. helmikuuta 1886 Wellington –  29. marraskuuta 1969 Chelsea) oli uusiseelantilaissyntyinen kanadalainen antropologi. Jenness kutsuttiin vuonna 1913 osallistumaan nelivuotiselle tieteelliselle tutkimusmatkalle Arktiseen Kanadaan, josta alkoi hänen 65-vuotinen uransa Kanadan alkuperäisväestön parissa. Jennessiä pidetään yhtenä Kanadan 1900-luvun merkittävimmistä antropologeista.
Demi

Demi on alun perin ranskalainen termi, joka tarkoittaa puolta, puolikasta ja esiintyy myös useiden yhdyssanojen alkuosana.
Demi-nimisiä henkilöitä

Demi Lovato (s. 1992), yhdysvaltalainen näyttelijä ja laulaja
Demi Moore (s. 1962), yhdysvaltalainen näyttelijä
Muita merkityksiä

kerrannaisyksikkö 0,5
Demi, entinen nuorten aikakauslehti
demi, balettitermi, liikkeen tekeminen puolittain
Mustavaris

| Mustavaris |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidaee
Suku::  Varikset Corvus
Laji::  frugilegus
Kaksiosainen nimi
 Corvus frugilegus  (Linnaeus, 1758) 
 Mustavariksen levinneisyys
Alalajit
 Corvus frugilegus frugilegus  Corvus frugilegus pastinator 
Katso myös
   Mustavaris Wikispeciesissä   Mustavaris Commonsissa 
Infobox OKNimi-testi OKIUCN-testi OK: 
Mustavaris (Corvus frugilegus) on keskikokoinen, musta varislintu.
Koko ja ulkonäkö

Pituus 44–46 cm, siipiväli 81–94 cm, paino 340–570 g. Pulleavatsainen, jyrkkäotsainen. Teräväkärkinen harmaa nokka. Vanhalla linnulla nokantyvi on harmaa ja höyhenetön ja sen jaloissa on mustat ”housut”. Kokomusta höyhenpuku (nuorella myös nokantyvi).
Vanhin suomalainen rengastettu mustavaris on ollut 14 vuotta, 3 kuukautta ja 17 päivää vanha. Euroopan vanhin rengastettu mustavaris on ollut brittiläinen 22 vuotta ja 11 kuukautta vanha yksilö.
Levinneisyys

Mustavaris pesii laajalla alueella Euroopan länsireunasta Japaniin. Itäisin kanta kuuluu alalajiin pastinator. Maailman populaation koko on 20–35 miljoonaa yksilöä ja lajin kanta on elinvoimainen. Se on melko harvinainen Suomessa: 1 600–1 800 paria pesii Satakunnan ja Pohjanmaan viljelylakeuksien äärellä. Suomi on aivan lajin levinneisyysalueen luoteisreunassa. Etelä- ja Itä-Suomessa kiertelee alkukeväällä myös tuhansia Karjalankannaksella ja Aunuksen Karjalassa pesiviä lintuja. Suomessa se on muuttolintu, joka saapuu keväällä aikaisin helmi-maaliskuun vaihteessa, päämuutto on maalis-huhtikuun vaihteessa, ja syysmuutto tapahtuu huomaamattomasti syys-lokakuussa. Talvehtimisalueet ovat Etelä-Ruotsissa, Tanskassa ja manner-Euroopan länsiosissa.
Suomessa mustavaris pesii kaupunkien ja hautausmaiden puistoissa. Muuttoaikoina sitä tavataan tienvarsilla, pelloilla ja kaatopaikoilla.
Lisääntyminen

Pesii yhdyskuntina. Hatarahko risupesä on lehtipuussa tai männyssä. Munia on 3–5. Naaras hautoo 16–18 vrk. Emot ruokkivat poikasia 70–80 vrk (pesässä 30–36 vrk). Sukukypsä 2-vuotiaana.
Ravinto

Siemenet, vilja, juurekset ja muut viljelykasvit, pikkunisäkkäät, selkärangattomat, jätteet ja raadot.
Aiheesta muualla

LuontoPortti: Mustavaris (Corvus frugilegus)
ITIS: Corvus frugilegus (englanniksi)
muni Corvus frugilegus
Neveh Dekalim

| Neveh Dekalim |
| --- | --- |
 Paikallisia taloja.
 Neveh Dekalim
 Koordinaatit: 31°21′24″N, 34°16′30″E 
Valtio:  Israel/Palestiina
Alue:  Gazan kaista
Perustettu:  1983
Tyhjennetty:  2005
Väkiluku (2002):  2 470
Infobox OKVirheellinen NIMI-arvo: 
Neveh Dekalim tai Neve Dekalim (hepr. ‏נוה דקלים‎, Neve Dekalim) oli Israelin siirtokunta Gazan kaistan Gush Katifin siirtokunta-alueella. Israel vetäytyi alueelta vuonna 2005 ja siirtokunta tyhjennettiin. Neveh Dekalim oli alueen suurin siirtokunta, ja sen asukasluku vuonna 2002 oli 2 470.
Maantiede

Neveh Dekalim sijaitsi Gazan kaistan eteläosassa osana Gush Katifin israelilaista siirtokunta-aluetta. Lähellä sijaitsi Khan Yunisin palestiinalainen kaupunki.
Historia

Israel valtasi Gazan kaistan kuuden päivän sodan aikana vuonna 1967. Siirtokunta-alue Gush Katif perustettiin puskurialueeksi tiheään asutettujen palestiinalaisalueiden välille. Neveh Dekalim oli yksi monista siirtokunnista, ja se perustettiin vuonna 1983. Neveh Dekalimista muodostui siirtokunta-alueen urbaani keskus. Paikalla sijaitsi Katifin teollisuusalue, hallinnollisia rakennuksia, sekä alueen suurin synagoga. Siirtokuntaan viitattiin alueen "pääkaupunkina".
Israel päätti vetäytyä Gazan kaistalta vuonna 2005. Osana tätä siirtokunnat alueella päätettiin tyhjentää. Siirtolaiset protestoivat siirtokuntien tyhjentämistä. Neveh Dekalimissa joukko mielenosoittajia linnoittautui paikalliseen synagogaan. Israelin puolustusvoimat ja poliisi onnistuivat kuitenkin tyhjentämään siirtokunnan. Siirtolaisten poistamisen yhteydessä siirtokunnan rakennukset tuhottiin. Paikalliset poistetut siirtolaiset perustivat myöhemmin Bnei Dekalimin kylän Israelissa. Hamasin uutisoitiin tehneen tyhjennetystä alueesta suljetun sotilasharjoitusalueen. Myöhemmin alueelle rakennettiin Al-Aqsan yliopiston kampusalue.
Väestö

Neveh Dekalimin asukasluku vuonna 2002 oli 2 470. Sen asukkaat olivat pääasiassa uskonnolisia juutalaisia.
Evakuoitava siirtolainen vuonna 2005.
Paikallinen synagoga.
Dimension X

Dimension X oli NBC:n science fiction kuunnelma-antologiasarja, jota esitettiin Yhdysvalloissa 8. huhtikuuta 1950 ja 29. syyskuuta 1951 välisenä aikana. Ohjaajina toimivat Fred Wiehe ja Edward King ja kuuluttajana ja kertojana Norman Rose.
Dimension X oli ensimmäisiä aikuisille suunnattuja sci-fi sarjoja radiossa. Ohjelmisto koostui pääasiassa aikaisemmin julkaistuista novelleista, joiden kirjoittajina olivat muun muassa Isaac Asimov, Robert Bloch, Ray Bradbury, Fredric Brown, Robert A. Heinlein, Murray Leinster, H. Beam Piper, Frank M. Robinson, Clifford D. Simak, William Tenn, Jack Vance, Kurt Vonnegut, Jack Williamson ja Donald A. Wollheim. Novellien dramatisoinnista vastasivat pääasiassa Ernest Kinoy ja George Lefferts. Molemmat kirjoittivat myös alkuperäiskäsikirjoituksia.
Sarjan kaikki 50 jaksoa ovat säilyneet. Ensimmäiset 13 jaksoa esitettiin suorina, loput olivat ennaltataltioituja. NBC:n myöhempi kuunnelmasarja X Minus One (1955–1958) uudelleenkäytti useita sarjan käsikirjoituksia.
Aiheesta muualla

Sarjan jaksot kuunneltavissa archive.org -sivustolla
Jerry Haendiges Vintage Radio Logs: Dimension X
Dimapur

| Dimapur |
| --- | --- |

 Dimapur
 Koordinaatit: 25.92°N, 93.73°E 
Valtio:  Intia
Osavaltio:  Nagaland
Piirikunta:  Dimapur
Väkiluku (2011):  122 834
Infobox OKVirheellinen NIMI-arvo: 
Dimapur on Intian Nagalandin osavaltiossa sijaitseva noin 122 000 asukkaan kaupunki, joka toimii samannimisen piirikunnan hallinnollisena keskuksena. Dimapur on väkiluvultaan Nagalandin suurin kaupunki. Historiansa aikana se on toiminut kacharien muinaisena pääkaupunkina. Kaupungissa sijaitsee useita menneisyydestä todistavia raunioita. Rauniot ovat jäänteitä kacharien neljännen kuninkaan Chakradhajin rakennelmista. Kacharit perustivat pääkaupunkinsa Dimapuriin Dhansirijoen varrelle. Kaupungissa sijaitsee myös Koillis-Intian kulttuurin säilyttämiseksi perustettu museo. Intian pääministeri Rajiv Gandhi avasi North East Zone Cultural Centre -museon vuonna 1987.
Vuoden 2011 väestönlaskennan mukaan Dimapurin väkiluku on 122 834 henkeä. Dimapurilaisista 45 prosenttia on kristittyjä. Toiseksi suurin uskonto on hindulaisuus, jota tunnustaa 41 prosenttia. Muslimien osuus väestöstä on 11 prosenttia ja jainalaisten melkein kaksi prosenttia. Kaupungin asukkaista 10 275 eli slummissa.
Aiheesta muualla

Kuvia tai muita tiedostoja aiheesta Dimapur Wikimedia Commonsissa
Dallin H. Oaks

Dallin H. Oaks
Dallin Harris Oaks (s. 12. elokuuta 1932) on yhdysvaltalainen mormoni, josta tuli kahdentoista apostolin koorumin jäsen vuonna 1984.
Provossa syntynyt, lakimieskoulutuksen saanut Oaks toimi Brigham Youngin yliopiston johdossa vuosina 1971–1980. Hänen tyttärensä on viulisti Jenny Oaks Baker.
Neil Young (albumi)

| Neil Young Neil Young |
| --- | --- | --- |

Studioalbumin tiedot
 Äänitetty : Elokuu–lokakuu 1968
 Julkaistu: 12. marraskuuta 1968
 Tuottaja(t): Neil Young, David Briggs, Jack Nitzsche, Ry Cooder
 Tyylilaji: Rock
 Kesto: 35.32
 Levy-yhtiö: Reprise
Neil Youngin muut julkaisut
|   | Neil Young 1968 | Everybody Knows This Is Nowhere 1969 |
Neil Young on kanadalaisen muusikon Neil Youngin ensimmäinen sooloalbumi.
Kappaleet

Kaikki kappaleet on tehnyt Neil Young, paitsi "String Quartet From Whiskey Boot Hill", jonka on tehnyt Jack Nitzsche
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Emperor of Wyoming | 2.14 |  |  |  |  |  |  |  |
| 2. | The Loner | 3.55 |  |  |  |  |  |  |  |
| 3. | If I Could Have Her Tonight | 2.15 |  |  |  |  |  |  |  |
| 4. | I've Been Waiting for You | 2.30 |  |  |  |  |  |  |  |
| 5. | The Old Laughing Lady | 5.05 |  |  |  |  |  |  |  |
| 6. | String Quartet From Whiskey Boot Hill | 1.04 |  |  |  |  |  |  |  |
| 7. | Here We Are In The Years | 3.27 |  |  |  |  |  |  |  |
| 8. | What Did You Do To My Life | 2.00 |  |  |  |  |  |  |  |
| 9. | I've Loved Her So Long | 2.40 |  |  |  |  |  |  |  |
| 10. | The Last Trip To Tulsa | 9.25 |  |  |  |  |  |  |  |
Kokoonpano

Neil Young - kitara, piano, sähköpiano, cembalo, urut, laulu
Jim Messina - basso
George Grantham - rummut
Ry Cooder - kitara
Jack Nitzsche - sähköpiano
Merry Clayton - laulu
Brenda Holloway - laulu
Patrice Holloway - laulu
Gloria Richetta Jones - laulu
Sherlie Matthews - laulu
Gracia Nitsche - laulu
Aiheesta muualla

Levyn kappaleiden sanoituksia
Dimbaza

| Dimbaza |
| --- | --- |

Valtio:  Etelä-Afrikka
Provinssi:  Itä-Kap
Pinta-ala:  
 – Kokonaispinta-ala:  17,3 km²
Korkeus:  580 m
Väkiluku (2011):  21 784
 – Väestötiheys:  1 261 as./km²
Infobox OKVirheellinen NIMI-arvo: 
Dimbaza on kaupunki Etelä-Afrikassa Itä-Kapin provinssissa. Kaupungissa oli noin 21 800 asukasta vuoden 2011 väestönlaskennassa.
Ilmasto

Dimbazassa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 17 °C ja keskimääräinen sademäärä 650 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 21 millimetriä.
Niels Holst-Sørensen

| Mitalit | Mitalit | Mitalit |  |
| --- | --- | --- | --- |
|  Niels Holst-Sørensen |  Niels Holst-Sørensen |  Niels Holst-Sørensen |  |
Maa:   Tanska
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Oslo 1946 | 400 m |  |
|  Hopeaa | Oslo 1946 | 800 m |  |
Niels Holst-Sørensen (19. joulukuuta 1922 Sønder Felding – 24. lokakuuta 2023) oli tanskalainen yleisurheilija, joka kilpaili pika- ja keskimatkojen juoksussa. Oslo EM-kilpailuissa 1946 hän voitti 400 metrillä kultaa ja 800 metrillä hopeaa. Urheilu-uransa jälkeen hän toimi muun muassa Tanskan ilmavoimien komentajana, maansa edustajana Natossa ja Kansainvälisen olympiakomitean jäsenenä.
Urheilu-ura

Holst-Sørensen edusti seuratasolla vuosina 1941–1943 Herning GF:ää, jonka jälkeen hän siirtyi kööpenhaminalaiseen Københavns Idræts Forening -seuraan. Hän voitti EM-kisoissa kaksi mitalia: kultaa 400 metrin juoksusta Oslosta 1946 ja hopeaa 800 metriltä samoista kisoista. Holst-Sørensen osallistui olympialaisiin urheilijana kerran, vuonna 1948. Hän kilpaili 800 metrin juoksussa, jossa hän sijoittui yhdeksänneksi. Holst-Sørensen voitti lajeissaan Tanskan-mestaruuden yhteensä 18 kertaa. Hän juoksi vuonna 1943 800 metrillä ennätyksekseen ajan 1.48,9, joka oli kauden kärkitulos maailmassa. Holst-Sørensen ei pystynyt enää parantamaan aikaansa, joten tulos jäi hänen ennätyksekseen. Seuraavana vuonna hän juoksi 400 metrillä ajan 47,6, joka oli myös maailman kärkitulos kyseisenä vuonna ja jäi hänen ennätystuloksekseen.
Holst-Sørensen toimi urheilu-uransa jälkeen urheiluvaikuttajana. Hän oli Kansainvälisen olympiakomitean jäsen vuosina 1977–2002 ja oli Tanskan olympiakomitean puheenjohtaja 1981–1984. Kansainvälisessä olympiakomiteassa (KOK) Holst-Sørensen oli talviolympialaisten järjestelykomitean jäsen kaikissa vuosina 1994–2002 järjestetyissä kisoissa. Kun hän lopetti työnsä KOK:ssa vuonna 2002, hänet nimitettiin sen kunniajäseneksi.
Urheilu-ura > Ennätykset

400 m: 47,6 s (1944)
800 m: 1.48,9 (1943)
Sotilasura

Holst-Sørensen opiskeli Tanskan kuninkaallisessa sotilasakatemiassa ja palveli armeijassa luutnanttina yleisurheilu-uransa aikana. Hänet siirrettiin ilmavoimiin vuonna 1950, ja hän yleni siellä aina kenraalimajurin arvoiseksi ja Tanskan ilmavoimien komentajaksi. Tässä tehtävässä hän oli vuosina 1970–1982. Vuosina 1982–1986 hän toimi Tanskan edustajana puolustusliitto Natossa. Eläkkeelle hän jäi vuonna 1987.
Devlab

| Devlab Devin Townsend |
| --- | --- | --- |

Studioalbumin tiedot
 Äänitetty : 2004
 Julkaistu: 4. joulukuuta 2004
 Tuottaja(t): Devin Townsend
 Tyylilaji: kokeellinen musiikki, dark ambient
 Kesto: 65.56
 Levy-yhtiö: HevyDevy Records
Devin Townsendin muut julkaisut
| Accelerated Evolution 2003 | Devlab 2004 | Synchestra 2006 |
Devlab on kanadalaisen muusikon Devin Townsendin kuudes sooloalbumi sekä ensimmäinen ambient-albumi. Se julkaistiin 4. joulukuuta 2004 Townsendin omalla levymerkillä HevyDevy Records. Townsend kutsuu itse musiikkia metalliambientiksi ja se luokitellaan miehen kokeiluksi. Se on hyvin tekninen albumi ja se voidaan laskea jopa konemusiikiksi. Albumin raitoja ei ole varsinaisesti nimetty, joten ne on vain numeroitu.
Kappaleet

Kaikki kappaleet kirjoittanut Devin Townsend.
Devlab I – 1.07
Devlab II – 4.10
Devlab III – 4.21
Devlab IV – 2.42
Devlab V – 5.08
Devlab VI – 5.55
Devlab VII – 1.42
Devlab VIII – 4.30
Devlab IX – 10.17
Devlab X – 3.48
Devlab XI – 1.35
Devlab XII – 4.44
Devlab XIII – 9.45
Devlab XIV – 4.11
Devlab XV – 2.04
Aiheesta muualla

Devlab Discogsissa. (englanniksi)
Albumi Devlab Encyclopaedia Metallum -sivustolla (englanniksi)
Devin Townsend
| --- | --- |
Yhteistyökumppanit:   Gene Hoglan  Duris Maxwell  Jed Simon  Byron Stroud  Chris Valagao  Anneke van Giersbergen  Ryan Van Poederooyen  Adrian White  Dave Young 
Soolotuotanto:   Punky Brüster - Cooked on Phonics  Ocean Machine: Biomech  Infinity  Physicist  Terria  Devlab  The Hummer  Ziltoid the Omniscient  Empath  The Puzzle  Snuggles 
The Devin Townsend Band:   Accelerated Evolution  Synchestra 
Devin Townsend Project:   Ki  Addicted  Deconstruction  Ghost  Epicloud  Z²  Transcendence 
Casualties of Cool:  Casualties of Cool
Livealbumit:   By a Thread – Live in London 2011  The Retinal Circus 
Musiikkiboksit:  Contain Us
Aiheeseen liittyvää:   Strapping Young Lad  Steve Vai  The Wildhearts  Zimmers Hole
Dimitry Imbongo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Dimitry Imbongo Boele
Syntymäaika: 28. maaliskuuta 1990 (ikä 34)
Syntymäpaikka: Kinshasa, Zaire
Pelipaikka: hyökkääjä
Pituus: 184 cm
Seura
Seura: FC Lahti
Junioriseurat
: ESN Nanterre
-2009: TSV 1860 München
Seurat
| Vuodet | Seura | O | (M) |
| 2009–2012 | TSV 1860 Mũnchen II | 44 | (12) |
| 2011–2012 | → SV Darmstadt 98 (laina) | 13 | (0) |
| 2012–2014 | New England Revolution | 34 | (5) |
| 2015 | Kapfenberger SV | 26 | (5) |
| 2016-2017 | LASK Linz | 46 | (6) |
| 2017-2018 | Wacker Innsbruck | 20 | (1) |
| 2018-2019 | Alemannia Aachen | 27 | (11) |
| 2019 | SG Sonnenhof Großaspach | 18 | (3) |
| 2020 | FC Lahti | 18 | (6) |
| Yhteensä | Yhteensä | 236 | (49) |
 Seurajoukkueuran tilastot kattavat vain kansalliset sarjat, päivitetty 13. joulukuuta 2020.
Dimitry Imbongo Boele (s. 28. maaliskuuta 1990 Kinshasa, Zaire) on ranskalais-kongolainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan hyökkääjä.
Kongolais-ranskalaisten vanhempien poika Dimitry Imbongo syntyi Zairessa, mutta kasvoi Ranskan Nanterressa, jossa aloitti jalkapalloharrastuksen. Hän siirtyi jo alle 20-vuotiaana Saksaan Müncheniin, jossa pelasi TSV 1860 Münchenin nuorten joukkueessa ja vuodesta 2009 alkaen sen miesten joukkueessa, joka pelasi Saksan 4. korkeimmalla sarjatasolla Regional liigassa. Kaudella 2011–2012 Imbongo pelasi Saksan 3. sarjatason SV Darmstadt 98:ssa.
Imbongo siirtyi kesällä 2012 Yhdysvaltoihin MSL-joukkue New England Revolution -seuraan. Siellä hän pelasi vuosien 2012–2014 aikana 34 MSL-ottelua ja teki viisi maalia. Marraskuussa 2014 hän palasi Eurooppaan ja edusti sen jälkeen lähes neljä vuotta itävaltalaisia 2. sarjatason joukkueita, kuten Kapfenberger SV, LASK Linz ja Wacker Innsbruck. Syksyllä 2018 hän palasi Saksaan seuranaan 4. sarjatason Regional-liigan Alemannia Aachen ja sen jälkeen 3. sarjatason SG Sonnenhof Großaspach.
Tammikuussa 2020 Imbongo siirtyi Suomen Veikkausliigaan FC Lahden joukkueeseen. Vaikka Imbongo olikin kauden aikana FC Lahden parhaita maalintekijöitä, hänet ajettiin ulos ottelussa Tampereen Ilvestä vastaan kentällä lyötyään vastustajia.
Dick Holmström

Dick Holmström (s. 1959 Parainen) on suomalainen näyttelijä, teatteriohjaaja ja -tuottaja. Vuosina 2013–2016 Holmström toimi Turun ruotsalaisen teatterin (Åbo Svenska Teater) johtajana.
Holmström valmistui Teatterikorkeakoulun ruotsinkieliseltä näyttelijäntyön laitokselta vuonna 1981 ja suoritti siellä musiikkiteatterialan jatko-opintoja 1989. Hän on toiminut freelance-näyttelijänä sekä puhe- että musiikkiteatterin parissa, niin ruotsiksi kuin suomeksikin. 1990-luvun alkupuolella hän lauloi accappella-yhtyeessä Mumbo Jumbo.
Vuonna 1999 Holmström perusti Teatteri Satakielen, joka erikoistui revyiden ja muiden musiikkiteatteriesitysten tuottamiseen. Teatteri Satakielen revyitä esitettiin Turun ja Helsingin ravintoloissa ja Helsingin Savoy-teatterissa, ja Holmström toimi produktioiden tuottajana, ohjaajana ja usein yhtenä esiintyjistä. Revyisiin kuuluivat Onk mulkukka soittanu? (1998), Terveisiä PC:stä (2000), Kekä nyssi soittaa?, Ihan kuusessa (2002), Kuis menee? (2003) ja Reet silmissä (2004). Eastway-yhtiön tuottajana syntyivät Helsingin Studio 51:ssä esitetyt Firman piikkiin ja Heavy Xmas. Revyiden käsikirjoittajina ja säveltäjänä toimi Mikko Koivusalo, ja niissä näyttelivät muiden muassa Eija Ahvo, Susanna Haavisto, Sinikka Sokka, Jussi Lampi, Puntti Valtonen ja Veeti Kallio. Holmström on lisäksi tuottanut monien ulkomaisten musiikkiteatterikappaleiden suomalaisversioita, kuten 2 Pianos, 4 Hands (Hotelli Presidentti 2007), Fats Wallerin lauluihin perustuva Ain’t Misbehavin’ (Peacock-teatteri 2005) ja Louis Jordanin lauluja sisältävä Five Guys Named Moe (Savoy-teatteri 2002). Vuonna 2006 Holmström ohjasi Uuden Iloisen Teatterin revyyn Lisää letkua ja 2007 Frank Sinatran, Dean Martinin ja Sammy Davis Jr.:n lauluihin perustuvan Mikko Koivusalon musiikkinäytelmän Smokkijätkät.
Dick Holmström on esiintynyt laulajana monien teatteriproduktioiden ohella myös Vladimir Vysotskin lauluihin perustuvilla äänilevyillä Sången som brast (FFCD 1011) ja Katkennut laulu (FFCD 1009).
Holmström oli naimisissa näyttelijä Jaana Järvisen (1956–2012) kanssa. Heillä on kaksi aikuista poikaa.
Dimaro Folgarida

| Dimaro Folgarida |
| --- | --- |
 Dimaro Folgarida, Val di Solen
 vaakuna
 Dimaro Folgarida
 Koordinaatit: 46°19′38″N, 10°52′18″E 
Valtio:   Italia
Alue:  Trentino-Etelä-Tiroli
Maakunta:  Trento
Perustettu:  1.tammikuuta 2016
Pinta-ala:  
 – Maa:  36,53  km²
Korkeus:  766 (min. 723 - maks. 2 838) m
Väkiluku (2014):  2 206 
 – Väestötiheys:  60,38  as./km²
 
 Kunnan kotisivut 
Infobox OKVirheellinen NIMI-arvo: 
Dimaro Folgarida on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun Dimaron (1 293 asukasta) ja Monclassicon (913 asukasta) kunnat yhdistyivät. Se sijaitsee Val di Solen laaksossa Nocejoen varrella. Kunnan alueella on hyvin merkittyjä polkuja sekä patikointiin että maastopyöräilyyn. Myös Madonna di Campiglion hiihtokeskus sijaitsee lähellä.
Aiheesta muualla

Kuvia tai muita tiedostoja aiheesta Dimaro Folgarida Wikimedia Commonsissa
Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme